Ao. 1627 feb als noch twee Cooplieden met verder Intentie aldaer eene fortte bouwen naer dat alhier wl dittos hebben verstaen soo was tgebreck grotelickx aende Materyale als contantebus en 26en Is ditto Jacht van hier te reede naer narsepoer t seyl gegaen om hen aldaer te laeten verdubbelen was soo lack dat qualyck langer bouen water costen houden Den ie.
Martie quaem alhier te reede een Schip vande doene genaemt de waterhant comende wt bengalee geladen met rys gheen cleeden ofte andere waeren die deur contrary wint ende dat tryt niet conde passeeren als deur gebreck van water alhier moest aencomen, wl dittos verstaende hoo dat sdag verleeden tegens een Scheepie met een Jacht opde hoochte van 17 graden haer inde morgestont ontmoeste de gebackeleyt hadd niet anders wetende of waeren poortegysse die van negapat ende naer bengale wilde ditto deenen seggen soo haest by haer quaem smeel een bloet vlaggen, wt ende soodra haer beschieten costen gaffer vonck onder, de deenen stonden niet stil deede mede haer best sochte dittos te verooveren ten waeren geweest deur storm ende dat haer omdonckerde soude in haer handen moeten vervallen hebben, mede dat t Jachtge soo gegroet hebben dat gesoncken sal wesen, verstonden mede wt dittos haeren desolaten staet in bengaelen wegen de Negotie: de goederen dies dittos daer gebracht hadde lagen noch alle onvercoft ende tlant soo vol oorloogh dat qualyck een hooft buyten deur durven steecken waeren In vyantschap aen deen syde met de moren aen dander syde met de partugysse ende moeten altyt op haer hoede syn on van deen of d'ander niet besprongen te werden, een groot gouer neur daer ontrent hadde haer ondercoopman ende de capyteyn vande Partugyssen met schoon praten ende groote beloften by hen ontbooden, dittos daer comende heeftse in gevanckenis gehond de reedene weel niet waerom seggen sonder enich schult alle nich om geschencken syn soo gequelt dat alle dagen haer lyf dienen te resgatteeren verstonde wt seecker Joncker dat ten syne tyden daer geweest synde dat ontrent 5½ maent gewet was gheen twee hondert ropias aen goederen vercoft en was ende datter meer als 4 duysent verschoncken waeren buyten de nan gelen sandel als eenigh ringen en rareteytten: hadden dittos jaer goederen sonder peryckel connen inbarqueeren soude haer comploor gelicht hebben alsoo met groot peryckel leggen om berooft te werd E. de goederen van haer gebleven Jacht de nachtegael segge alle weder om gecregen hadden en noch hoop was on haer Jacht weder af te crygen inde regentyt seggen onder noch heel is sidt wel twee myse landwaert In een revierkien op
Ano. 1627 Meert Den 7e. ditto Is de deenen haer schip de waterhout van hier de reede naer trangebary tseyl gegaen sonder hier jets geloft ofte geladen te hebben: meene beswaerl. op sal comen alsoo t Suyds monsor bgint deur te Waeyn Den 18e ditto syn alhier twee scheepen comende van pegua wel gearriveert het tem toebehoerende miercachyn het ander men moraet geladen met eenichtsyn langhe peper lack rys als menichte van robynne die gewardeert werden over de 30000 pr. weerdichte wesen op ditto schepen quamen eenige vrye lied van Pegna die haer handel aldaer gedreuen hadden wt ditto verstonden hoe dat de Coningh van pegua onse gevangene vrye lieden noch met en wilde largeren Den 21e ditto Is Sr.